Першым у “Бібліятэчны бульвар” ператварыўся двор ля дома №19 па вуліцы Каваленка, што ў райцэнтры. На літаратурнае свята завіталі бацькі і дзеці з усяго мікрараёна. Супрацоўнікі бібліятэкі прымерылі на сябе ролі казачных герояў. Разам з Бабкай Ежкай, Весялінкай, Карлсанам і вядучай свята Ліліяй Кулік дзетвара разгадвала загадкі, чытала вершы, танчыла, удзельнічала ў разнастайных конкурсах і гульнях. А народны тэатр кнігі “Пятрушка” запрасіў маленькіх гледачоў на пазнавальны лялечны спектакль.